钦定古今图书集成/理学汇编/学行典/第294卷 > 《君子吟六首》前人
## 钦定古今图书集成/理学汇编/学行典/第294卷 > 《君子吟六首》前人

君子存大体，小人无常心。于人不求备，受恩唯恐深。

其二

君子思兴，小人思坏；思兴召祥，思坏召怪。

其三

君子好誉，小人好毁；好毁人怒，好誉人喜。

其四

君子尚德，小人尚力。尚德树恩，尚力树敌。

其五

君子作福，小人作威；作福福至，作威祸随。

其六

君子乐善，小人乐恶；乐恶恶至，乐善善归。